**NÁRODNÁ RADA SLOVENSKEJ REPUBLIKY**

**VII. volebné obdobie**

Číslo: CRD-2184/2017

**761a**

# Spoločná správa

**výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov a ktorým sa menia a dopĺňajú  niektoré zákony (tlač 761)**

 Výbor Národnej rady Slovenskej republiky pre sociálne veci ako gestorský výbor **k vládnemu návrhu zákona,** ktorým sa mení a dopĺňa zákon č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov a ktorým sa menia a dopĺňajú  niektoré zákony **(tlač 761)** (ďalej len „gestorský výbor“) podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **spoločnú správu** výborov Národnej rady Slovenskej republiky:

**I.**

 Národná rada Slovenskej republiky uznesením č. 918 z 28. novembra 2017 pridelila predmetný návrh zákona na prerokovanie týmto výborom:

 Ústavnoprávnemu výboru Národnej rady Slovenskej republiky,

 Výboru Národnej rady Slovenskej republiky pre financie a rozpočet,

 Výboru Národnej rady Slovenskej republiky pre sociálne veci,

 Výboru Národnej rady Slovenskej republiky pre zdravotníctvo a

 Výboru Národnej rady Slovenskej republiky pre ľudské práva a národnostné menšiny.

Určila zároveň Výbor Národnej rady Slovenskej republiky pre sociálne veci ako gestorský výbor a lehoty na prerokovanie predmetného návrhu zákona v druhom čítaní vo výboroch.

**II.**

 Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 rokovacieho poriadku).

**III.**

 Vládny návrh zákona, ktorým sa mení a dopĺňa zákon č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov a ktorým sa menia a dopĺňajú  niektoré zákony **(tlač 761) prerokovali a odporučili** Národnej rade Slovenskej republiky **schváliť**:

 Ústavnoprávny výbor Národnej rady Slovenskej republiky uznesením č. 320 z 23. januára 2018,

 Výbor Národnej rady Slovenskej republiky pre financie a rozpočet uznesením č. 250 z 29. januára 2018,

 Výbor Národnej rady Slovenskej republiky pre sociálne veci uznesením č. 89 z 29. januára  2018,

 Výbor Národnej rady Slovenskej republiky pre zdravotníctvo uznesením č. 90 z 30. januára 2018.

Výbor Národnej rady Slovenskej republiky pre ľudské práva a národnostné menšiny prerokoval návrh zákona 25. januára 2018 a **neprijal uznesenie**, keďže návrh uznesenia **nezískal súhlas nadpolovičnej väčšiny prítomných poslancov** podľa § 52 ods. 4 zákona o rokovacom poriadku Národnej rady Slovenskej republiky v znení neskorších predpisov a  čl. 84 ods. 2 Ústavy Slovenskej republiky.

**IV.**

 Z uznesení výborov Národnej rady Slovenskej republiky uvedených v III. bode tejto spoločnej správy vyplývajú tieto pozmeňujúce a doplňujúce návrhy:

**K čl. I, bod 4 (§ 7 ods. 3):**

V čl. I bode 4 sa slovo „využívať“ nahrádza slovom „používať“.

Ide o štylistickú úpravu a zjednotenie terminológie s navrhovaným znením novelizačného bodu 4, ako i s platným a účinným znením § 7 ods. 3 zákona o sociálnoprávnej ochrane detí a o sociálnej kuratele.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre sociálne veci**

**Výbor NR SR pre zdravotníctvo**

**Gestorský výbor odporúča schváliť.**

**K čl. I, bod 27 (§ 39a ods. 2 úvodná veta):**

V čl. I bode 27 v § 39a ods. 2 úvodnej vete sa slovo „vzťahuje“ nahrádza slovom „vzťahujú“.

Ide o precizovanie navrhovaného znenia predmetného ustanovenia.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre sociálne veci**

**Výbor NR SR pre zdravotníctvo**

**Gestorský výbor odporúča schváliť.**

**K čl. I, bod 32 [§ 44 ods. 6 písm. a) úvodná veta]:**

V čl. I bode 32 v § 44 ods. 6 písm. a) úvodnej vete sa slová „ak je to účelné túto správu môže zaslať aj na zhodnotenie“ nahrádzajú slovami „ak je to účelné, môže túto správu zaslať na zhodnotenie aj“.

Ide o štylistickú úpravu navrhovaného znenia predmetného ustanovenia.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre sociálne veci**

**Výbor NR SR pre zdravotníctvo**

**Gestorský výbor odporúča schváliť.**

**K čl. I, bod 33 [§ 44 ods. 8 úvodná veta a písm. a)]:**

V čl. I bode 33 v § 44 ods. 8 úvodnej vete sa za slová „a to najmä“ vkladá predložka „o“ a v písmene a) sa vypúšťajú slová „informáciu o“.

Ide o štylistickú úpravu a zosúladenie navrhovaného znenia písmena a) a úvodnej vety predmetného odseku.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre sociálne veci**

**Výbor NR SR pre zdravotníctvo**

**Gestorský výbor odporúča schváliť.**

**K čl. I, bod 33 (§ 44 ods. 10):**

V čl. I bode 33 v § 44 ods. 10 sa slovo „vzťahuje“ nahrádza slovom „vzťahujú“.

Ide o precizovanie navrhovaného znenia predmetného ustanovenia.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre sociálne veci**

**Výbor NR SR pre zdravotníctvo**

**Gestorský výbor odporúča schváliť.**

**K čl. I, bod 34 (§ 45 ods. 2 druhá veta):**

V čl. I bode 34 v § 45 ods. 2 druhá veta znie: „Centrum môže zriadiť aj obec, vyšší územný celok, iná právnická osoba alebo fyzická osoba; centrum zriadené inou právnickou osobou alebo fyzickou osobou vykonáva opatrenia podľa tohto zákona na základe udelenej akreditácie.“.

Ide o štylistickú úpravu časti znenia navrhovaného ustanovenia.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre sociálne veci**

**Výbor NR SR pre zdravotníctvo**

**Gestorský výbor odporúča schváliť.**

**K čl. I, bod 34 [§ 46 ods. 7 písm. b)]:**

V čl. I bode 34 v § 46 ods. 7 písm. b) sa slová „pre ktorý sú pre dieťa vykonávané opatrenia“ nahrádzajú slovami „pre ktorý sú opatrenia pre dieťa vykonávané“.

Ide o štylistickú úpravu navrhovaného znenia predmetného ustanovenia.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre sociálne veci**

**Výbor NR SR pre zdravotníctvo**

**Gestorský výbor odporúča schváliť.**

**K čl. I, bod 34 (§ 46 ods. 9):**

V čl. I bode 34 v § 46 ods. 9 sa slovo „čas“ nahrádza slovami „dátum a čas“.

Ide o precizovanie navrhovaného znenia predmetného ustanovenia o doplnenie ďalšej informácie súvisiacej so zdržiavaním sa dieťaťa mimo centra pre deti, ich rodiny a plnoleté fyzické osoby.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre sociálne veci**

**Výbor NR SR pre zdravotníctvo**

**Gestorský výbor odporúča schváliť.**

**K čl. I, bod 34 [§ 56 ods. 4 písm. b)]:**

V čl. I bode 34 v § 56 ods. 4 písm. b) sa slová „ktoré a“ nahrádzajú slovami „ktorá sa“.

Ide o gramatickú opravu v znení navrhovaného ustanovenia.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre sociálne veci**

**Výbor NR SR pre zdravotníctvo**

**Gestorský výbor odporúča schváliť.**

**K čl. I, bod 34 [§ 61 ods. 1 písm. c)]:**

V čl. I bode 34 v § 61 ods. 1 písm. c) sa slovo „dieťaťa“ nahrádza slovom „dieťa“.

Ide o gramatickú opravu v znení navrhovaného ustanovenia.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre sociálne veci**

**Výbor NR SR pre zdravotníctvo**

**Gestorský výbor odporúča schváliť.**

**K čl. I, bod 34 (§ 61 ods. 7):**

V čl. I bode 34 v § 61 ods. 7 sa za slovo „stravu“ vkladá čiarka a slová „a to“.

Ide o štylistickú úpravu v znení navrhovaného ustanovenia a zosúladenie s obdobnou formuláciou v nasledujúcom odseku.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre sociálne veci**

**Výbor NR SR pre zdravotníctvo**

**Gestorský výbor odporúča schváliť.**

**K čl. I, bod 34 [§ 62 ods. 5 písm. a)]:**

V čl. I bode 34 v § 62 ods. 5 písm. a) sa slová „dlhodobo najmenej počas“ nahrádzajú slovami „počas najmenej“.

Ide o štylistickú úpravu navrhovaného ustanovenia a vypustenie slova „dlhodobo“ z dôvodu jeho nadbytočnosti.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre sociálne veci**

**Výbor NR SR pre zdravotníctvo**

**Gestorský výbor odporúča schváliť.**

**K čl. I, bod 34 [§ 62 ods. 5 písm. b)]:**

V čl. I bode 34 v § 62 ods. 5 písm. b) sa za slová „na odstránenie nedostatkov alebo“ vkladá slovo „ak“.

Ide o precizovanie podmienky v navrhovanom znení uvedeného ustanovenia.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre sociálne veci**

**Výbor NR SR pre zdravotníctvo**

**Gestorský výbor odporúča schváliť.**

**K čl. I, bod 34 (poznámky pod čiarou k odkazom 40 až 46):**

V čl. I bode 34 vo vete, ktorou sa zavádzajú poznámky pod čiarou k odkazom 40 až 46 sa slová „40 až 45i a 46“ nahrádzajú slovami „40 až 46“.

Ide o legislatívno-technickú pripomienku; precizovanie vety, ktorou sa zavádzajú poznámky pod čiarou k odkazom 40 až 46.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre sociálne veci**

**Výbor NR SR pre zdravotníctvo**

**Gestorský výbor odporúča schváliť.**

**K čl. I:**

V čl. I sa za doterajší bod 38 vkladá nový bod 39, ktorý znie:

„39. Poznámka pod čiarou k odkazu 49 znie:

„49) Zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.“.“.

Nasledujúce novelizačné body sa primerane prečíslujú, čo sa následne premietne v čl. IV o účinnosti.

Ide o legislatívno-technickú pripomienku; aktualizácia znenia poznámky pod čiarou k odkazu 49 z dôvodu platnosti a účinnosti nového zákona, upravujúceho problematiku verejného obstarávania.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre sociálne veci**

**Výbor NR SR pre zdravotníctvo**

**Gestorský výbor odporúča schváliť.**

**K čl. I, bod 87 (§ 91 druhá veta):**

V čl. I bode 87 v § 91 druhej vete sa za slová „podľa osobitných predpisov“ vkladá slovo „tým“.

Ide o štylistickú úpravu navrhovaného znenia uvedeného ustanovenia.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre sociálne veci**

**Výbor NR SR pre zdravotníctvo**

**Gestorský výbor odporúča schváliť.**

**K čl. I, bod 95 [§ 97 písm. b)]:**

V čl. I bode 95 v § 97 písm. b) sa za slová „ďalšie činnosti“ vkladá slovo „centra“.

Ide o precizovanie navrhovaného znenia uvedeného ustanovenia.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre sociálne veci**

**Výbor NR SR pre zdravotníctvo**

**Gestorský výbor odporúča schváliť.**

**K čl. I, bod 97 (§ 100v ods. 1):**

V čl. I bode 97 v § 100v ods. 1 sa za slovo „vypracuje“ vkladajú slová „do 30. júna 2018“ a slová „do 30. júna 2018“ sa vypúšťajú.

Ide o precizovanie navrhovaného znenia uvedeného ustanovenia.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre sociálne veci**

**Výbor NR SR pre zdravotníctvo**

**Gestorský výbor odporúča schváliť.**

**K čl. II, bod 4:**

V čl. II bod 4 znie:

„4. Poznámka pod čiarou k odkazu 6 znie:

„6) § 72 Trestného zákona.

 § 365 a 367 Civilného mimosporového poriadku.

 § 37 ods. 2 a 3 zákona č. 36/2005 Z. z. v znení zákona č. 175/2015 Z. z.“.“.

Ide o legislatívno-technickú úpravu znenia poznámky pod čiarou k odkazu 6.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre sociálne veci**

**Výbor NR SR pre zdravotníctvo**

**Gestorský výbor odporúča schváliť.**

**K čl. III, bod 4 (poznámka pod čiarou k odkazu 12a):**

V čl. III bode 4 v poznámke pod čiarou k odkazu 12a sa slová „v znení neskorších predpisov.“ nahrádzajú slovami „v znení zákona č. 61/2015 Z. z.“.

Ide o úpravu znenia poznámky pod čiarou k odkazu 12a v súlade s bodmi 43 a 44 prílohy č. 2 k legislatívnym pravidlám tvorby zákonov.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre sociálne veci**

**Výbor NR SR pre zdravotníctvo**

**Gestorský výbor odporúča schváliť.**

**V.**

 **Gestorský výbor** na základe stanovísk výborov k vládnemu návrhu zákona, ktorým sa mení a dopĺňa zákon č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov a ktorým sa menia a dopĺňajú  niektoré zákony **(tlač 761)** a v ich uzneseniach uvedených pod bodom III. tejto správy **odporúča** Národnej rade Slovenskej republiky návrh zákona v znení schválených pozmeňujúcich a doplňujúcich návrhov

**schváliť.**

**VI.**

 Gestorský výbor odporúča **hlasovať o návrhoch 1 až 20** v štvrtej časti tejto spoločnej správy **spoločne** so stanoviskom gestorského výboru **schváliť.**

 **Spoločná správa** výborov Národnej rady Slovenskej republiky o prerokovaní vládneho návrhu zákona vo výboroch Národnej rady Slovenskej republiky v druhom čítaní **bola schválená** uznesením Výboru Národnej rady Slovenskej republiky pre sociálne veci
č. 93 z 30. januára 2018.

Týmto uznesením výbor zároveň poveril spoločnú spravodajkyňu **Alenu Bašistovú,** aby na schôdzi Národnej rady Slovenskej republiky pri rokovaní o predmetnom návrhu zákona informovala o výsledku rokovania výborov a predkladala návrhy v zmysle príslušných ustanovení zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

 Bratislava 30. januára 2018

**Alena B a š i s t o v á v. r.**

**predsedníčka výboru**